CELEX: 32022D0164
Language: el
Date: 2022-02-03 00:00:00
Title: Απόφαση (ΚΕΠΠΑ) 2022/164 της Επιτροπής Πολιτικής και Ασφάλειας της 3ης Φεβρουαρίου 2022 σχετικά με την ενεργοποίηση του δευτερεύοντος εκτελεστικού καθήκοντος της στρατιωτικής επιχείρησης της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) περί συμβολής στην καταπολέμηση του λαθρεμπορίου ναρκωτικών φαρμάκων στα ανοικτά των ακτών της Σομαλίας (ATALANTA/2/2022)

8.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 27/8
               
            
         ΑΠΟΦΑΣΗ (ΚΕΠΠΑ) 2022/164 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 3ης Φεβρουαρίου 2022
         σχετικά με την ενεργοποίηση του δευτερεύοντος εκτελεστικού καθήκοντος της στρατιωτικής επιχείρησης της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) περί συμβολής στην καταπολέμηση του λαθρεμπορίου ναρκωτικών φαρμάκων στα ανοικτά των ακτών της Σομαλίας (ATALANTA/2/2022)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) και ιδίως το άρθρο 2β,
         Εκτιμώντας τα ακόλουθα:
         
                     (1)
                  
                  
                     Στις 22 Δεκεμβρίου 2020, το Συμβούλιο εξέδωσε την απόφαση (ΚΕΠΠΑ) 2020/2188 (2), η οποία τροποποίησε την κοινή δράση 2008/851/ΚΕΠΠΑ και ανέθεσε στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta), μεταξύ άλλων, το δευτερεύον εκτελεστικό καθήκον να συμβάλει στην καταπολέμηση του λαθρεμπορίου ναρκωτικών φαρμάκων στα ανοικτά των ακτών της Σομαλίας («δευτερεύον εκτελεστικό καθήκον»).
                  
               
                     (2)
                  
                  
                     Το άρθρο 2β παράγραφος 3 της κοινής δράσης 2008/851/ΚΕΠΠΑ προβλέπει ότι η Επιτροπή Πολιτικής και Ασφάλειας ενεργοποιεί το δευτερεύον εκτελεστικό καθήκον όταν ο διοικητής της επιχείρησης της ΕΕ αναφέρει ότι η επιχείρηση Atalanta διαθέτει τα αναγκαία μέσα για την εκτέλεση των καθηκόντων που αναφέρονται στο εν λόγω άρθρο.
                  
               
                     (3)
                  
                  
                     Ο διοικητής της επιχείρησης της ΕΕ ανέφερε ότι η επιχείρηση Atalanta διαθέτει τα αναγκαία μέσα για την εκτέλεση του δευτερεύοντος εκτελεστικού καθήκοντος.
                  
               
                     (4)
                  
                  
                     Το δευτερεύον εκτελεστικό καθήκον θα πρέπει να ενεργοποιηθεί αμέσως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ενεργοποιείται το δευτερεύον εκτελεστικό καθήκον περί συμβολής στην καταπολέμηση του λαθρεμπορίου ναρκωτικών φαρμάκων στα ανοικτά των ακτών της Σομαλίας, που ανατέθηκε στην επιχείρηση Atalanta με το άρθρο 2β της κοινής δράσης 2008/851/ΚΕΠΠΑ.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 3 Φεβρουαρίου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 301 της 12.11.2008, σ. 33.
         
            (2)  Απόφαση (ΚΕΠΠΑ) 2020/2188 του Συμβουλίου, της 22ας Δεκεμβρίου 2020, για την τροποποίηση της κοινής δράσης 2008/851/ΚΕΠΠΑ για στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (ΕΕ L 435 της 23.12.2020, σ. 74).